[[Fil:Experimental Train.jpg|thumb|Det fællesejede eksperimentalpassagertog, der kørte i seks måneder i 1900]]
I begyndelsen af det 20. århundrede fik District Railway forøget konkurrence fra de nye elektriske underjordiske ''tube''-baner og sporvogne, og brugen af damplokomotiver under jorden medførte upopulære røgfyldte stationer og vogne.{{sfn|Green|1987|p=28}} Amerikaneren [[Charles Yerkes]], der senere dannede [[Underground Electric Railways of London]], finansierede den nødvendige elektrificering af jernbanen, og de første elektriske tog kørte fra Ealing til South Harrow i 1903.{{sfn|Green|1987|pp=24–27}} Elektriske togsæt blev introduceret på andre ruter i 1905, og East Ham blev den østlige endestation. Elektriske lokomotiver blev benyttet på L&NWR-afgange fra Mansion House til Earl's Court, og i senere år for skifte på Barking til et damplokomotiv på LT&SR-ruten fra Southend til Ealing Broadway.{{sfn|Green|1987|p=28}}
Historie Foreninger Organisationer